Referat bestyrelsesmøde

**Mødedato:** 30/3 - 2017

**Starttidspunkt:** 18.30

**Sluttidspunkt:** 20.30

**Mødelokale:** U217 (Bag scenen i aulaen)

**Deltagere:** Formand Hanne Fischer (HF) , Næstformand Kenneth Ladefoged Petersen (KL), Kirsten Devantier (KD), John Lauritzen (JL), Birgit Rasmussen (BR), Per B. Christensen (PB), Martin Niss (MN), Rektor Susanne Stubgaard (ST), Martin Hansen (PH), Pia Koldorf (PP), Jesper Kristiansen (JK), Kasper Holmelund Holmstrand, 2y (elevrep.), Rasmus Bendix Hansen, 1c (elevrep.) Marianne Bollerup (MB). Skolens revisorer Lars Hildebrand og Michael Sørensen.

**Fraværende med afbud:**

**Referent:** MB

**Dagsordenspunkter**

1. **Godkendelse af dagsorden**
2. **Elevtal i det kommende skoleår**
3. **Årsrapport og regnskab**
4. **Helhedsplan, kommende investeringer**
5. **Korte meddelelser**
6. **Evt.**

|  |
| --- |
| **1.0 Godkendelse af dagsordenen**  |
| **1.1 Indstilling** Rektor indstiller, at dagsordenen godkendes.  |
| Dagsorden er godkendt. Punkt 3. Årsrapport og regnskab gennemgås først, mens revisorerne er til stede.  |

|  |
| --- |
| 1. **Elevtal i det kommende skoleår**
 |
| **2.1 Indstilling**Det indstilles, at bestyrelsen tager orienteringen om elevtallet i det kommende skoleår til efterretning.  |
| MB orienterer om årets søgetal til skolens uddannelser hhv. stx, hf og autisme. Rektor orienterer om søgetal til Regions Sjællands uddannelser samt uddannelser i Næstved Kommune Oplægget medsendes referatet som bilag 1. Ledelsen er tilfreds med årets ansøgertal. Skolen planlægger at oprette 15 stx klasser, 3 hf klasser og 1 autisme klasse. Der er mulighed for tilpasning af klassetal efter grundforløbet på stx samt efter 1.hf Bestyrelsen drøfter ansøgertallet og tager orienteringen til efterretning. Enighed om, at det fortsat er vigtigt, at skolen udviser ”rettidig omhu” i forhold til udviklingen af ansøgertallene.På det kommende ledelsesseminar i maj vil bestyrelsen drøfte Stefan Herman rapporten på baggrund af oplæg fra PB. Skolen skal naturligvis også fortsat påtage sig et ansvar for restgruppen af unge, som ikke får en ungdomsuddannelse.  |

|  |
| --- |
| 1. **Årsrapport og regnskab**

Udkast til regnskab og årsrapport er fremsendt. Skolens revisorer Lars Hildebrand og Michael Sørensen, Deloitte gennemgår materialet.  |
| **3.1 Indstilling** Det indstilles, at bestyrelsen drøfter punktet og godkender regnskab, årsrapport samt tjeklister.  |
| Revisor Lars Hildebrand gennemgår årsrapporten: Der har været en rigtig god proces omkring regnskabet og årsrapporten. Revisionspåtegningen er uden bemærkninger. Ledelsesberetning giver - efter revisorernes opfattelse – et godt billede af skolen, dens værdier, resultater og væsentligste aktiviteter. Egenkapitalen bør være på ca. 10-20 % af omsætning jf. Rigsrevisionen. Ifølge revisorerne er der ca. 10-12 mio kr. disponible til investeringer. At resultatet af regnskabet er større end budgettet skyldes primært tre ting: * Vedr. investeringer: De prioriterede investeringer blev ikke igangsat
* Vedr. censorudligninger: Sidste års censur faldt ud til skolens fordel med færre udgifter
* Vedr. undervisningsmidler: Ikke alle afsatte midler til indkøb af undervisningsmidler er blevet brugt

Ønske fra bestyrelsen: til næste års møde om regnskabet: revisionen fremlægger revisionsprotokollatet og ledelsen årsrapporten.Revisorerne har i protokollatet konstateret at skolen har fået ros af Rigsrevisionen ved besøget i november. Revisorerne anbefaler, at regnskabsinstruksen opdateres – f.eks. i forbindelse med nyvalg til bestyrelsen i forbindelse med Kommunalvalget til efteråret.Vedr. EU-persondataforordning anbefaler revisorerne at ledelsen iværksætter de organisatoriske og it -mæssige tiltag, som forordningen beskriver. En orientering til bestyrelsen vil være passende, når procedurer er lavet. Formanden oplyser, at skolen allerede er i gang med tilpasningen, og at dette har været drøftet på møde mellem formand, administrationschef og rektor.De fem anbefalinger, som revisorerne har givet i protokollatet vil bestyrelsen følge op på næste år. KL eftersender relevante anbefalinger.Vedr. den nye tjekliste: Formanden har gennemgået tjeklisten med skolens daglige ledelse, og anbefaler derfor, at bestyrelsen på baggrund af denne gennemgang, revisorernes bemærkninger samt løbende dialoger, at bestyrelsen godkender tjeklisten uden bemærkninger.  Skolen bestræber sig på fremover, at få årsregnskabet og årsrapporten ud i lidt bedre tid før mødet såfremt det er muligt. Samlet konklusion:* Bestyrelsen godkender regnskabet.
* Bestyrelsen godkender årsrapporten.
* Bestyrelsen godkender tjeklisten.
* Bestyrelsen tiltræder protokollen.

Derefter underskrev bestyrelsens medlemmer alle relevant dokumenter. |

|  |
| --- |
| **4.0 Helhedsplan, kommende investeringer**Skolen har fået udarbejdet en helhedsplan for renovering af såvel ude- som visse inde-områder.  |
| * 1. **Indstilling**

Det indstilles, at bestyrelsen tager orienteringen til efterretning og beslutter igangsættelsen af renoveringerne.  |
| PH orienterede om helhedsplanen for udeområderne, herunder de forskellige faser i helhedsplanen. Det er vigtigt, at skolen kommer i gang, især af sikkerhedsmæssige årsager. Bestyrelsen drøftede helhedsplanen, herunder den fremtidige udnyttelse af ”Rektorboligen”.Bestyrelsen tager orienteringen til efterretning og tiltræder indstillingen. Herved kan skolen arbejde videre med at konkretisere fase 1 og 2, i en budgetramme på 1,5 mio kr i 2017. De konkrete planer drøftes i skolens byggeudvalg, og bestyrelsen får den endeligt udformede projektplan til godkendelse efterfølgende.  |

|  |
| --- |
| **5.0 Korte aktuelle meddelelser*** Ny personalepolitik
* Igangværende APV
* Reformarbejdet
* Opfølgning på ”siden sidst”
 |
| **5.1 Indstilling**Rektor indstiller, at bestyrelsen tager orienteringen til efterretning |
| ST orienterer om igangværende arbejde med ny personalepolitik, som forventes færdig her i foråret. ST orienterer om igangværende APV, hvor vi pt. afventer rapporten. Bestyrelsen får yderligere orientering, når rapporten foreligger. ST orienterer om reformarbejdet. Skolen har indgiver forskellige høringssvar til udkast til bekendtgørelser samt læreplaner. ST orienterede derudover om implementeringsprocessen på skolen, herunder hvilke nye styredokumenter der skal udarbejdes i forlængelse af de nye love og bekendtgørelser. Orienteringen velægges som bilag 2 til referatet.  |

|  |
| --- |
| **6.0 Evt.** |
| Formanden gør opmærksom på indbydelsen til bestyrelsesseminar i april.Mht. bestyrelsesseminaret i maj efterlyste formanden input til temaer fra øvrige bestyrelsesmedlemmer, og oplyste samtidigt, at der planlægges med input fra udvalgte elever og lærere.Kirsten Devantier har rund fødselsdag på mandag – bestyrelsen ønsker tillykke med dagen. Elevrådet drøfter pt. , om der fortsat skal være 5 min pauser i modulerne. |

/MB